Fonnapl-plas, rak amzer n'em eus ket tamm ebet: hiniv, er yenion bras, atav ar goelani, dridi, ur pennig-glaou bras bennak é trouzal, ur ruzetig-koad (accenteur mouchet) é soniñ e sonenn skañv... ha golvani du-hont; n'o gweler ket met klever a reer spis kriadennoù ur vandennad anezhe; son àr-un-dro boutin, klevet lies, met hag a gas soñj din ag un dra: marse n'eo ket ker brav bed ar golvani; lâret e vez e vehe o niver é vihannat, dre vras, hag an dra-se a vehe mat din sellet a  dostoc'h: daoust ha klevet a ran golvani ker lies èl un amzer zo bet ?  Din-me da welet, ha marse... deoc'h-c'hwi ivez !